CELEX: 62009FA0097
Language: mt
Date: 2010-11-30 00:00:00
Title: Kawża F-97/09: Sentenza tat-Tribunal għas-Servizz Pubbliku tat- 30 ta’ Novembru 2010 — Taillard vs Il-Parlament (Servizz pubbliku — Uffiċjali — Leave tal-mard suċċessiv — Arbitraġġ — Konklużjonijiet favur il-kapaċità għax-xogħol — Ċaħda ta’ ċertifikat mediku ġdid maħruġ b’mod regolari — Nuqqas ta’ kontroll mediku — Imputazzjoni tal-leave tal-mard fuq it-tul tal-leave annwali — Inammissibbiltà — Rikors għal annullament u għad-danni)

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/62
            
         Sentenza tat-Tribunal għas-Servizz Pubbliku tat-30 ta’ Novembru 2010 — Taillard vs Il-Parlament
   (Kawża F-97/09) (1)
   
   (Servizz pubbliku - Uffiċjali - Leave tal-mard suċċessiv - Arbitraġġ - Konklużjonijiet favur il-kapaċità għax-xogħol - Ċaħda ta’ ċertifikat mediku ġdid maħruġ b’mod regolari - Nuqqas ta’ kontroll mediku - Imputazzjoni tal-leave tal-mard fuq it-tul tal-leave annwali - Inammissibbiltà - Rikors għal annullament u għad-danni)
   2011/C 30/120
   Lingwa tal-kawża:il-Franċiż
   
      Partijiet
   
   
      Rikorrenti: Christine Taillard (Thionville, Franza) (rappreżentanti: N. Cambonie u C. Lelièvre, avukati)
   
      Konvenut: Il-Parlament Ewropew (rappreżentanti: K. Zejdová u S. Seyr, aġenti)
   
      Suġġett
   
   Minn naħa waħda, talba għall-annullament tad-deċiżjoni li permezz tagħha l-Parlament Ewropew iddikjara bħala inammissibbli ċertifikat mediku li jiċċertifika l-inkapaċità għax-xogħol tar-rikorrenti u tad-deċiżjoni sussegwenti li jitnaqsu l-ġranet tal-leave. Min-naħa l-oħra, talba għad-dannu subit mir-rikorrenti.
   
      Dispożittiv
   
   
               (1)
            
            
               Id-deċiżjoni tal-Parlament Ewropew tal-15 ta’ Jannar 2009, li permezz tagħha l-Parlament Ewropew irrifjuta li jaċċetta ċ-ċertifikat mediku tal-5 ta’ Jannar 2009 u li naqqas l-assenza ta’ C. Taillard mis-6 sad-9 ta’ Jannar 2009 mill-leave annwali tagħha hija annullata.
            
         
               (2)
            
            
               Il-kumplament tar-rikors huwa miċħud.
            
         
               (3)
            
            
               Il-Parlament għandu jbati, minbarra l-ispejjeż tiegħu, dawk sostnuti minn C. Taillard.
            
         
      (1)  ĠU C 24, 30.01.2010, p. 81.